
Dokumenter:
- Vedlegg 1: Emne- og timefordelingsplaner for logistikkstudiet

- Vedlegg 2: Emnebeskrivelser for logistikkstudiet

Forslag til vedtak:

”Det nedsettes en komité for å foreslå revisjon av logistikkstudiet slik at det kvalifiserer til opptak i 4. år på NTNU. Følgende personer utpekes til medlemmer i komitéen:
Førsteamanuensis Tom Fagerhaug, Fakultet for ingeniørvitenskap og teknologi, NTNU

Senioringeniør Terje Nordal, Rambøll Norge AS

Markedssjef Rolf Aarland, Trondheim havn

1 ansatt fra Logistikk

1-2 studentrepresentanter fra Logistikk, eventuelt en som nylig er uteksaminert 

Mandatet utformes av AFTs ledergruppe.”

Bakgrunn

Norges nye gradsstruktur består av bachelorstudier, masterstudier og doktorgradsstudier. Mastergraden kan enten oppnås gjennom et fem-årig integrert studium eller med to års påbygning etter et tre-årig bachelorstudium. De to veiene til mastergraden tar altså like lang tid, mens det tidligere tok et år ekstra hvis man startet med et tre-årig ingeniørstudium. De som tar en bachelorgrad i Logistikk ved AFT, kommer inn i Molde, men NTNU godtar ikke vår fagsammensetning. Studenter klager på dette, og det er i strid med den vedtatte gradsstrukturen.

Det er derfor nødvendig å styrke fagporteføljen for Logistikk i teknisk retning i forhold til de krav NTNU stiller. Vi foreslår å oppnevne en bredt sammensatt komité, med flere representanter fra næringslivet. Dette vil sikre relevansen for det fremtidige studiet.

Når komitéen har levert sin rapport, må det fattes et nytt styrevedtak. Deretter må de vedtatte revisjoner og utarbeidelse av nye emner gjøres. For at eventuelle endringer skal komme med fra studieåret 2008-2009, bør komitéarbeidet avsluttes senest 20. januar. Komitéens mandat må utarbeides av avdelingens ledergruppe.

Navneforslag

Noen forslag til komitémedlemmer, i alfabetisk rekkefølge:

Førsteamanuensis Tom Fagerhaug, Fakultet for ingeniørvitenskap og teknologi, NTNU

Senioringeniør Terje Nordal, Rambøll Norge AS

Markedssjef Rolf Aarland, Trondheim havn

1 ansatt fra Logistikk

1-2 studenter fra Logistikk, eventuelt en som nylig er uteksaminert 

Styremedlemmene oppfordres til å foreslå flere navn, og til å foreslå leder. Vi tar sikte på å oppnevne komitéen på møtet, og det er godt å ha noen navn i reserve. Eksterne medlemmer får utvalgsgodtgjørelse etter statens satser.

